
Esselamu alejkum


Da li mi možete objasniti zabranu čupanja obrva jer se na taj način mijenja Allahovo, subhanehu, stvaranje i preporuku uklanjanja dlaka ispod pazuha i intimnih područja i **zašto se njihovo uklanjanje ne ubraja u mijenjanje stvaranja**?


* 
* 
* 
* 
* 
* 
* 

 
Zašto se čupanje obrva smatra mijenjanjem Allahovog stvorenja a čupanje ostalih dlaka ne smatra?

Alejkumusselam!


U vjerodostojnim hadisima je došla zabrana čupanja ili brijanja obrva i to je nazvano mijenjanjem Allahovog stvaranja. Sa druge strane, u vjerodostojnim hadisima je došlo da je otklanjanje dlaka ispod pazuha, na intimnim dijelovima tijela potvrđeni sunnet kog treba činiti najmanje jednom u četrdeset dana, to je nazvano prirodnim svojstvima održavanja tijela.


Nije mi poznat šerijatski tekst niti sam naišao na govor uleme o tome što je ovo prvo mijenjanje Allahovog stvaranja a ovo drugo nije. Vjerovatno zato što je stvar toliko očita i jasna da ne zahtijeva pojašnjenje i tumačenje jer najteže je objasniti najjasnije stvari. Prvo, čupanje obrva, spada u oblast uljepšavanja tijela i zbog toga je zabranjeno, za razliku od drugog, otklanjanja dlaka sa spomenutih mjesta koje se ubraja u održavanje čistoće tijela. Islamski pravnici o temi otklanjanja dlaka ispod pazuha, oko polnog organa i slično, govore u fikhskoj oblasti tahareta pri govoru o čistoćama i nečistoćama. Dok o temi čupanja obrva govore u oblasti braka, tačnije uljepšavanju supružnika jedni drugim.


U spomenutome nema nikakve kontradiktornosti niti ovo može stvarati šuhbu i sumnju osim onome ko ne uči vjeru na ispravan način.


 


Ve billahi tevfik


